പരിചരിക്കാന് വയ്യ കിടപ്പുരോഗിയായ വയോധികനെ ഭാര്യ കഴുത്തറുത്തുകൊന്നു വെള്ളറട തിരുവനന്തപുരം: കിടപ്പുരോഗിയായ വയോധികനെ ശുശ്രൂഷിക്കാന് കഴിയാത്തതിനെ തുടര്ന്ന് ഭാര്യ കഴുത്തറുത്തുകൊന്നു. നെയ്യാറ്റിന്കര മണവാരി മാവുവിള ഒലിപ്പുറത്തുവീട്ടില് ഗോപിയെയാണ് 74 വീട്ടിലെ കിടപ്പുമുറിയില് കൊല്ലപ്പെട്ട നിലയില് കണ്ടെത്തിയത്. വീടിന് പുറത്ത് അബോധാവസ്ഥയില് കണ്ടെത്തിയ ഭാര്യ സുമതിയെ 70 മെഡിക്കല് കോളജ് ആശുപത്രിയിലേക്ക് മാറ്റി. ചൊവ്വാഴ്ച രാവിലെ എേട്ടാടെയായിരുന്നു സംഭവം. അഞ്ചുവര്ഷം മുമ്ബ് സ്ട്രോക്ക് ബാധിച്ച ഗോപി കിടപ്പിലാണ്. മകനോടൊപ്പമായിരുന്നു ഇവര് താമസിച്ചിരുന്നത്. വീടുപണി തുടരുന്നതു കാരണം മാതാപിതാക്കളെ മകന് സുനില്ദാസ് ദിവസങ്ങള്ക്ക് മുമ്ബ് തൊട്ടടുത്ത മറ്റൊരു വീട്ടിലേക്ക് മാറ്റിയിരുന്നു. വീട്ടിലേക്ക് മാറ്റുന്നത് മുമ്ബേ തന്നെ സുമതി തനിക്ക് കിടപ്പിലായ ഭര്ത്താവിനെ നോക്കാന് കഴിയില്ലെന്ന് മക്കളായ സുനിലെയും സുനിതയെയും അറിയിച്ചിരുന്നു. എന്നാല് മക്കള് സുമതിയുടെ വാക്കുകള് കാര്യമാക്കിയില്ല. ചൊവ്വാഴ്ച രാവിലെ മകന്െറ വീട്ടില് നിന്നും പാലും വാങ്ങി മടങ്ങുന്നതിനിടെ സുമതി മൂര്ച്ചയുള്ള കറിക്കത്തിയും അടുക്കളയില്നിന്ന് എടുത്തിരുന്നു. ഈ കത്തി ഉപയോഗിച്ചാണ് കിടപ്പുരോഗിയായ ഗോപിയുടെ കഴുത്തറുത്തത്. കഴുത്തറുത്തശേഷം വിഷം കഴിച്ച് ആത്മഹത്യക്ക് ശ്രമിച്ചതാവാമെന്നാണ് പൊലീസിെന്റ നിഗമനം. സുമതിയുടെ നില ഗുരുതരമാണ്. ഗോപിയുടെ മൃതദേഹം തിരുവനന്തപുരം മെഡിക്കല് കോളജ് മോര്ച്ചറിയിലേക്ക് മാറ്റി. മാരായമുട്ടം പൊലീസ് കേസെടുത്ത് അന്വേഷണം ആരംഭിച്ചു.